PATVIRTINTA

 Klaipėdos lopšelio-darželio „Nykštukas“

 direktoriaus 2017 m. balandžio 27 d.

 įsakymu Nr. V1-20

**KLAIPĖDOS LOPŠELIO-DARŽELIO „NYKŠTUKAS“**

**VALGYKLOS DARBININKO PAREIGYBĖS APRAŠYMAS**

**I SKYRIUS**

**PAREIGYBĖS APRAŠYMAS**

1. Klaipėdos lopšelio-darželio „Nykštukas“ (toliau – lopšelio-darželio) valgyklos darbininko pareigybės aprašymas reglamentuoja specialius reikalavimus šioms pareigoms eiti, funkcijas, atsakomybę.

2. Valgyklos darbininko pareigybė priskiriama 5 grupei (nekvalifikuoti darbuotojai).

3. Valgyklos darbininko pareigybės lygis – D.

4. Valgyklos darbininkas tiesiogiai pavaldus direktoriaus pavaduotojui.

**II SKYRIUS**

**SPECIALŪS REIKALAVIMAI VALGYKLOS DARBININKUI**

5. Valgyklos darbininku gali dirbti ne jaunesnis, kaip 18 metų asmuo, nustatyta tvarka pasitikrinęs sveikatą, išklausęs darbų saugos įvadinį, darbo vietoje ir gaisrinės saugos instruktažus, susipažinęs su elektros saugos reikalavimais, išklausęs higienos įgūdžių kursą.

**III SKYRIUS**

**VALGYKLOS DARBININKO FUNKCIJOS**

6. Valgyklos darbininkas vykdo šias funkcijas:

6.1. rūpinasi vaikų maitinimu, maisto paėmimu iš virtuvės, jo išdalinimu vaikams ir maitinimą užsisakiusiems įstaigos darbuotojams, prisilaikant maitinimo normų;

6.2. privalo žinoti vaikų maitinimo normas, maisto patiekimo taisykles, alergiškų, ypač ūmių vaikų mitybos ypatumus;

6.3. atsako už indų, įrankių ženklinimą, jų naudojimą pagal paskirtį;

6.4. valgyklos patalpas plauna tris kartus per dieną, prireikus ir dažniau, kai patalpose nėra vaikų;

6.5. kiekvieną darbo dieną drėgnu būdu nušluosto dulkes nuo palangių, spintų, lentynų ir kitų baldų;

6.6. kiekvieną darbo dieną plauna kriaukles;

6.7. valo lempas, duris, sienas, radiatorius (dažnumas pagal sanitarijos programą);

6.8. stalus valo po kiekvieno pavalgymo, užterštus stalus valo nedelsiant;

6.9. valo langus ir jų rėmus du kartus per metus iš abiejų pusių, o iš vidaus – kartą per mėnesį;

6.10. vieną kartą per mėnesį atlieka pagrindinį valymą;

6.11. seka patalpų temperatūros režimą, apšvietimą, vėdina patalpas, kai juose nėra vaikų;

6.12. esant reikalui, dezinfekuoja inventorių, indus, patalpas;

6.13. nedelsiant informuoja direktoriaus pavaduotoją apie inventoriaus, elektros, santechnikos ir kitų įrengimų gedimus;

6.14. dirba tik su tvarkingu, tinkamai paženklintu inventoriumi, o sugedus įrengimams, sulūžus ar dėl kitų priežasčių tapus netinkamu naudoti inventoriui, nedelsiant praneša direktoriaus pavaduotojui;

6.15. laikosi darbo tvarkos taisyklių, darbų saugos, gaisrinės saugos, sanitarijos ir higienos taisyklių reikalavimų, konfidencialumo, laikosi etikos normų ir taisyklių;

6.16. nustatyta tvarka pasitikrina sveikatą;

6.17. vykdo kitus su lopšelio-darželio uždaviniais susijusius nenuolatinio pobūdžio direktoriaus pavedimus ir užduotis.

**IV SKYRIUS**

**VALGYKLOS DARBININKO ATSAKOMYBĖ**

7. Valgyklos darbininkas atsako už:

7.1. reikiamo svorio produktų išdavimą vaikams ir maitinimą užsisakiusiems įstaigos darbuotojams;

7.2. vaikų maitinimo normas, maisto patiekimo taisykles, alergiškų, ypač ūmių vaikų mitybos ypatumus;

7.3. savo pareigybės aprašymo vykdymą ir lopšelio-darželio darbo tvarkos taisyklių laikymąsi, darbų saugos, gaisrinės saugos, higienos reikalavimų vykdymą;

7.4. jam paskirtų patalpų švarą ir tvarką;

7.5. jam patikėto inventoriaus, pateiktų darbo priemonių išsaugojimą;

7.6. taupų lopšelio-darželio materialinių ir energetinių išteklių naudojimą;

7.7. už patikėtų cheminių valymo priemonių saugumą;

7.8. savo veiksmais ar neveiklumu įstaigai padarytą materialinę žalą;

7.9. emociškai saugios aplinkos įstaigoje puoselėjimą ir reagavimą į smurtą bei patyčias pagal įstaigos nustatytą tvarką;

8. Valgyklos darbininkui draudžiama įleisti į valgyklą pašalinius asmenis, savintis lopšeliui-darželiui priskirtus maisto produktus.

9. Valgyklos darbininkas už savo pareigų nevykdymą ar netinkamą vykdymą, dėl jo kaltės padarytą žalą atsako Lietuvos Respublikos įstatymų nustatyta tvarka.

Pareigybės aprašymą perskaičiau, susipažinau, supratau, įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas, pavardė, parašas, data)